cyanic-selkie/wikianc huggingface dataset:
தேசிய நாள் (சிங்கப்பூர்)
சிங்கப்பூரின் தேசிய நாள் (National Day of Singapore) ஆண்டுதோறும் ஆகத்து 9 ஆம் நாள் மலேசியாவில் இருந்து சிங்கப்பூர் விடுதலை பெற்றதை நினைவுகூரும் நாள் ஆகும். இவ்விடுமுறை நாளில் தேசிய நாள் அணிவகுப்பு. பிரதமரின் உரை, வான வேடிக்கைகள் ஆகியன் முக்கிய நிகழ்வுகளாக இடம்பெறுகின்றன.
தேசிய நாள் அணிவகுப்பு
சிங்கப்பூர் தேசிய தின அணிவகுப்பு என்பது ஒரு தேசிய விழாவாகக் கொண்டாடப்படுகிறது. இவ்வணிவகுப்பு பொதுவாக மரீனா விரிகுடா, சிங்கப்பூர் விளையாட்டு மையத்தில் உள்ள தேசிய அரங்கம் அல்லது பதாங்கு ஆகிய இடங்களில் ஒன்றில் நடைபெறும். 2007 ஆம் ஆண்டில், அணிவகுப்பு முதல் முறையாக மெரினா விரிகுடாவில் உள்ள மிதக்கும் அரங்கில் நடைபெற்றது, 2016 ஆம் ஆண்டில் இது சிங்கப்பூர் விளையாட்டு மையத்தில் நடைபெற்றது. அணிவகுப்பில் அவ்வாண்டின் கருப்பொருளை விளக்கும் நிகழ்ச்சிகள் இடம்பெறுகின்றன.
தேசிய நாள் பேரணி
தேசிய தினத்திற்கு அடுத்து வரும் 2-வது/3-வது ஞாயிற்றுக்கிழமை, சிங்கப்பூரின் பிரதமர் நாட்டு மக்களுக்கு தனது வருடாந்த உரையை நிகழ்த்துவார். இது அங்கு தேசிய தினப் பேரணி என அழைக்கப்படுகிறது. 1966 முதல் ஆண்டுதோறும் நிகழ்த்தப்படும் இப்பேரணியை பிரதமர் தனது அரசின் முக்கிய சவால்கள் மற்றும் அதன் எதிர்கால திசைகள் குறித்து உரையாற்ற பயன்படுத்துகிறார். பிரதமரின் உரைகள் மலாய், சீன மொழிகளிலும், ஆங்கிலம், தமிழ் மொழிகளிலும் இடம்பெறுகின்றன. 2007 ஆம் ஆன்டு முதல் எதிர்க்கட்சி உறுப்பினர்களும் இப்பேரணிக்கு அழைக்கப்படுகின்றனர்.
மேற்கோள்கள்
பகுப்பு:சிங்கப்பூரில் நிகழ்வுகள் பகுப்பு:ஆகத்து சிறப்பு நாட்கள்
மயில் உள்ளான்
மயில் உள்ளான் ஒரு கரையோரப் பறவையாகும். பொதுவாக இவை ஆப்பிரிக்கா, தெற்கு ஆசியா, தென்கிழக்காசியா, மற்றும் தென்இந்தியாவின் சதுப்பு நிலங்களில் காணப்படுகின்றன.
பெயர்கள்
தமிழில்          :மயில் உள்ளான் ஆங்கிலப்பெயர்  :Greater Painted - Snipe அறிவியல் பெயர் :இராசுடுராடுலாபெங்காலென்சிசு
விளக்கம்
இது காடையைவிட அளவில் பெரியது சுமார் 25 செ.மீ. நீளமிருக்கும். அலகு சிறுத்து நேராக நுனியில் சற்று வளைந்து பழுப்பு நிறமாக இருக்கும். விழிப்படலம் பழுப்பு, கால்கள் பச்சை நிறத்தில் இருக்கும். ஆணும் பெண்ணும் உருவத்தில் வேறுபட்டவையாகக் காட்சிதரும்.
பெண் பறவையின் உடலின் மேற்பகுதி பசுமை கலந்த ஆலிவ் நிறமாக அல்லது வெண்கலப் பச்சை நிறமாக இருக்கும். வெளிர் மஞ்சளும் மறுப்புமான கோடுகளும் புள்ளிகளும் உடலின் மேற்பகுதியை அழகுபடுத்தும். கண்களைச் சுற்றிக் கண்ணாடி அணிந்தது போல வெள்ளை வளையங்கள் காணப்படும். தோளின் மேற்பகுதியில் ஒரு வெள்ளை வளையம் மார்புவரை வரும். மோவாய் தொண்டை, மேல்மார்பு ஆகியன செம்பழுப்பு நிறமாக இருக்கும். கீழ் மார்பு கருப்பு கலந்த செம்பழுப்பு நிறத்தில் இருக்கும். வயிறு, பக்கங்கள், வாலடி ஆகியன வெண்மை நிறத்தில் இருக்கும். இனப்பெருக்கம் செய்யாத காலத்தில் இந்த தோற்றம் மறைந்து ஆணின் தோற்றத்தை அடையும்.
ஆண்பறவை தோற்றத்தில் பெண்ணை ஒத்ததாக இருக்கும், என்றாலும் கழுத்திலும் மார்பிலும் காணப்படும் செம்பழுப்புக்கும் கரும்பழுப்புக்கும் பதிலாகச் சாதாரணச் சாம்பல் பழுப்பு நிறம் பெற்றிருக்கும்.
காணப்படும் பகுதிகள், உணவு
தமிழகம் எங்கும் தாவரங்கள் நிறைந்த ஏரி குளங்குட்டைகளை அடுத்த சதுப்பு நிலங்களில் தனித்தோ சிறு கூட்டமாகவோ காலை மாலை அந்திவேளைகளிலும் இரவிலும் நத்தை, நண்டு, புழு, பூச்சி ஆகியவற்றோடு புல் விதைகள், நெல் ஆகியவற்றையும் தேடித் தின்பது. கால்வாயின் ஒரு கரையிலிருந்து மறுகரைக்கு இரைதேட நீந்தியே செல்லும். சேற்றில் அலகை நுழைத்து இரைதேடும். பெண் ஊக் என நீட்டி இழுத்துக் குரல் கொடுக்கும். முழுநிலா நாட்களில் இரவு முழுதும் இக்கத்தலைக் கேட்கலாம்.
இனப்பெருக்கம்
இனப்பெருக்க காலத்தில் பெண் பறவை காதலூட்டங்களை நிகழ்த்தி ஆணைக் கவரும். போட்டிக்கு வரும் பெண் பறவைகளிடன் சண்டையிட்டு அவற்றை விரட்டும். சூலை முதல் செப்டம்பர் முடிய தரையில் புல் கொத்தாக வளர்ந்துள்ள இடத்தில் தரையில் ஆண் தட்டு வடிவில் கூடுகட்டித் தர பெண் 4 முட்டைகளிடும். முட்டைகளிட்ட பின்னர் அடைகாக்கும் பொறுப்பையும், குஞ்சுகளைப் போணும் பொறுப்பையும் ஆண் பறவையிடம் ஒப்புவித்து பெண் பறவை வேறு ஆண் துணையை நாடிச் செல்லும்.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:உள்ளான்கள் பகுப்பு:தென்கிழக்காசியப் பறவைகள் பகுப்பு:தெற்காசியப் பறவைகள் பகுப்பு:கிழக்காசியப் பறவைகள்
ஜபல் அலி துறைமுகம்
ஜபல் அலி துறைமுகம் (அரபு: جبل علي) ("மினா ஜபல் அலி" அரபு மொழியில், ஜபல் அலி, ஐக்கிய அரபு எமிரேட்டில் உள்ள ஜபல் அலி என்ற இடத்தில் அமைந்துள்ள ஒரு ஆழமான துறைமுகமாகும், இது ஜபல் அலி உலகின் ஒன்பதாவது மிகப்பெரிய பரபரப்பான துறைமுகமாகும், இத்துறைமுகமானது மத்திய கிழக்கில் மிகப்பெரிய பரபரப்பான துறைமுகத்தில் ஒன்றாக உள்ளது..
மேற்கோள்கள்
பகுப்பு:துபாய்
இத்தாலியப் பலியாட்டம்
இத்தாலியப் பலியாட்டம் (Italian Gambit) என்ற சதுரங்கத் திறப்பு பின் வரும் நகர்வுகளை ந்கர்த்தி தொடங்கப்படுகிறது.
பெரும்பாலும் கியூகோ பியானோ அல்லது கியுகோ பியானிசுசிமோ திறப்புகளின் அமைதியான மற்றும் மூடிய வரிசை நகர்வுகளுக்கு மாற்றாக இத்தாலிய பலியாட்டம் திறப்பு அடிக்கடி விளையாடப்படுகிறது. கருப்பு பின் வரும் நகர்வுகளை விளையாட முடியும்
4...Bxd4
4...Bxd4 5.Nxd4 Nxd4 நகர்வுகளுக்குப் பின்னர்:
மேற்கோள்கள்
பகுப்பு:சதுரங்கத் திறப்புகள்
சங்கம், பௌத்தம்
சங்கம் (Sangha), ) என்பது பாளி மற்றும் சமசுகிருதச் சொல் ஆகும். பௌத்த சமயத்தில் சங்கம் என்பதற்கு பிக்குகள் பௌத்த மெய்யியலை மறு ஆய்வு செய்தவதற்கும் மற்றும்  வாழ்வியல் முறைகளை ஒழுங்குபடுத்த ஒன்று கூடும் இடமாகும்.
ஞானத்தின் நான்கு நிலைகளில் ஒன்றையோ அல்லது அனைத்தையோ அடைய விரும்பும் பிக்குகள் அல்லது பிக்குணிகள் அல்லாத பௌத்த சமயத்தை பின்பற்றும் மக்களை உபாசகர்கள் என்பர். தேரவாத பௌத்தம், உபாசகர்களை, சங்கத்தின் அங்கமாக கருதுவதில்லை.
சங்கத்தின் பணிகள்
பௌத்த சமயத்தை பின்பற்றும் அனைவரையும் சங்கத்தின் உறுப்பினர்கள் என மகாயான பௌத்தம் கூறுகிறது. ஆனால் தேரவாத பௌத்தமோ, பௌத்த சமயத்தை பின்பற்றும், பிக்குகள் அல்லது பிக்குணிகள் அல்லாத பௌத்த சமூகத்தினரை பரிசத் என்று குறிப்பிடுகிறது. பாளி மொழியானது, சங்கம் என்பதற்கு மேலோர் கூடுமிடம் என்று குறிப்பிடுகிறது.
புத்தம் மற்றும் தர்மத்திற்கு அடுத்ததான சங்கம், பௌத்த சமயத்தின் சாத்திரமான திரிபிடகத்தின் மூன்றாவதாகும். .
சங்கம் என்ற அமைப்பு முதன் முதலில் கௌதம புத்தர் கிமு 5ம் நூற்றாண்டில் நிறுவினார். சங்கத்தில் பயிலும் பிக்குகள் மற்றும் பிக்குணிகள், உலக ஈடுபாடுகளிலிருந்து விலகி, எப்பொறுப்பும், கட்டுப்பாடுகள் இன்றி, முழுநேரம்  உயர் ஒழுக்கத்துடன் புத்தத்தன்மை அடைவதற்கு பயிற்சி புரியும் இடமாக இருந்தது. சாதாரன உலகியல் வாழ்வு வாழும் பௌத்த சமூகத்தவர்களுக்கு, சங்கம் எனும் அமைப்பு புத்தரின் அறவுரைகளை எடுத்துக் கூறவும், ஆன்மீக உதவிக்கும் பெரும் பங்காற்றுகிறது.
வரலாற்று காலத்தில் பௌத்த சமயத்தை மக்களிடையே பரப்பவும், வழிபாட்டுத் தலமாகவும், கல்விக் கூடமாகவும் சங்கம் செயல்பட்டது. மேலும் பிக்குகள் மற்றும் பிக்குணிகள் பௌத்த சாத்திரங்கள் பயிலவும், ஜெபம், தவம், தியானம் செய்யும் இடமாகவும் சங்கம் அமைந்தது.
வெளி இணைப்புகள்
பகுப்பு:பௌத்தம்
பாக்கு மட்டை
பாக்கு மட்டை என்பது பாக்கு மரங்களின் மட்டைகளாகும். இவை பாக்கு மரங்களிலிருந்து இருந்து உதிர்ந்து விழும் மட்டைகளாகும்.
மேற்கோள்
பகுப்பு:இயற்கைப் பொருட்கள் பகுப்பு:மரங்கள்
கூகிள் தேஸ்
கூகுள் தேஸ் என்பது இந்தியாவில் செல்லிடத் தொலைபேசி மூலம் பணம் செலுத்தும் வாடிக்கையாளர்களை கவரும் வகையில் கூகுள் நிறுவனத்தால் வெளியிடப்பட்டுள்ள ஒரு மென்பொருள் ஆகும். 28 ஆகஸ்ட், 2018 முதல் இது கூகுள் பே என்று அழைக்கப்படுகிறது. இது இந்தியத் தேசிய கொடுக்கல்கள் நிறுவனத்தால் உருவாக்கப்பட்ட ஒருமித்த கொடுக்கல் இணைப்பிடைமுக முறையில் செயல்படுகிறது.
நான்கு உயர்ந்த உண்மைகள்
மனிதர்கள் மனநிறைவான வாழ்க்கையை வகுத்துக் கொள்ள, புத்தர் அருளியதே நான்கு உயர்ந்த உண்மைகள் ஆகும். அவைகள்:
வெளி இணைப்புகள்
பகுப்பு:பௌத்த தத்துவங்கள்
பவுண்டல்
பவுண்டல் (poundal, சுருக்கமாக pdl) என்பது விசையின் ஓர் அலகு ஆகும். இது 1877 ஆம் ஆண்டில் இம்பீரியல் அலகுகளில் அடி-இறாத்தல்-செகண்டு தொகுதியின் ஒரு பிரிவாக அறிமுகப்படுத்தப்பட்டது.
எந்த விசை ஒரு பவுண்டு (இறாத்தல்) நிறையில் செயல்பட்டு அதில் ஒரு அடி\செக்\செக் அளவு திசைவேக வளர்ச்சியினைக் கொடுக்கிறதோ அந்த விசை ஒரு பவுண்டல் எனப்படும்.
1 pdl = 0.138254954376 N.
மேற்கோள்கள்
பகுப்பு:விசை அலகுகள் பகுப்பு:பிரித்தானிய அலகுகள்
திருக்குறளின் தமிழ் உரையாசிரியர்கள் பட்டியல்
திருக்குறளின் தமிழ் உரையாசிரியர்கள், இரண்டாயிரம் ஆண்டுகளுக்கு முன்னர் எழுதப்பட்ட திருக்குறள் நூலிற்கு, கிபி 10ஆம் நூற்றாண்டு முதல் தற்போது வரை தமிழ் மொழியில் உரை எழுதி வரும் விளக்க உரையாசிரிகள் பின் வருமாறு: பரிப்பெருமாள்]] - கி.பி. சுமார் 10 - 13ஆம் நூற்றாண்டு
வெளி இணைப்புகள்
பகுப்பு:திருக்குறள் பகுப்பு:திருக்குறள் உரையாசிரியர்கள் பகுப்பு:தமிழகப் பட்டியல்கள்
சர்சாசிசைட்டு
மேற்கோள்கள்
பகுப்பு:சிலிக்கேட்டு கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:சோரோசிலிக்கேட்டுகள்
லெவண்ட்
லெவண்ட் (Levant) (அரபு: المشرق     )  என்பது கிழக்கு மத்தியதரைக் கடலில் அமைந்த சைப்பிரசு, மற்றும் நிலநடுக்கடலின் கிழக்கே அமைந்த வடக்கு அரேபிய தீபகற்பத்தின் பகுதிகளான  இசுரேல், யோர்தான்,  லெபனான், பாலத்தீனம், சிரியா, தெற்கு துருக்கி அடங்கிய பகுதிகளை குறிக்கும்.
13-14ஆம் நூற்றாண்டுகளில் லெவண்ட்  என்ற சொல்லால், இத்தாலிய வணிக கப்பல்களின் மாலுமிகள், கிழக்கு மத்தியதரைக்கடல் நாடுகளை, குறிப்பாக கிரேக்கம், அனத்தோலியா, சிரியா மற்றும் பாலஸ்தீனம் ஆகிய நாடுகளைக் குறித்தனர். 1581இல் வணிகம் செய்யும் நோக்கில், ஆங்கிலேய வணிக நிறுவனம், லெவண்ட் கம்பெனி என்ற வணிக நிறுவனத்தை நிறுவி ஆட்டோமன் பேரரசில் வணிகம் செய்தது.
நிலநடுக்கடல், மேற்காசியாவின் லெவண்ட் பகுதியை, வடகிழக்கு ஆப்பிரிக்காவை இணைக்கும் சாலையாக அமைந்துள்ளது.
மக்கள், சமயம் மற்றும் பண்பாடு
லெவண்ட் பகுதியின் மக்கள்  சன்னி, ஷியா, சலாபி, குர்து, யாசிதி, இஸ்மாயிலி  இசுலாமியர்களையும், யூதர்களையும், கிறித்துவர்களையும்  கொண்டது. மேலும் லெவண்ந்திய மக்களில் அரபியர்கள், துருக்கியர்கள், அசிரியர்கள், ஆர்மினியர்கள் மற்றும் சால்டியர்கள் மக்கள் இனக் குழுக்களைக் கொண்டுள்ளது.
இப்பகுதியில் உள்ள மக்கள் அரபு, எபிரேயம், கிரேக்கம், ஆர்மினியன் மொழி, பிரான்சு, துருக்கி மொழி மற்றும் ஆங்கிலம் போன்ற மொழிகளை பேசுகின்றனர்.
ஹெறாத் நகரம்
ஹெறாத் (Herat; சொற்பொருள்:He·rat \he-ˈrät, hə-\; ஆங்கிலம்: Herat; பாரசீகம்: هرات; பஷ்தோ: هرات) இது தெற்காசிய நாடான ஆப்கானித்தான் இரண்டாவது பெருநகரமாகும். ஹரி ஆற்றின் வளமான பள்ளத்தாக்கின் பகுதியில் அமைந்துள்ள மாகாணத் தலைநகரான ஹெறாத்தில், சுமார் 808.110 மேலாக மக்கள்தொகை கொண்டதாக அறியப்பட்டது. இந்தப் பெருநகரத்தின் ஒரு நெடுஞ்சாலை கந்தகார் பெருநகரத்துடன் இணைக்கப்பட்டள்ளது. இதன் இடைப்பட்ட தூர அளவு 572 கிலோமீட்டரும், சாலைமார்க்கப் பயணம் 9.20 நிமிடங்களும், வான் வழிப் பயணம் 4.20 நிமிடங்கள் என்றும் கண்டறியப்பட்டது. ஆப்கானித்தான் தலைநகர் காபூல் ஹெறாத்திலிருந்து 817 கிலோமீட்டர் தொலைவில் உள்ளது. சாலைவழி ஊர்திப் பயணம் 12.18 நிமிடமும், வானூர்திப் பயணம் 1.18 நிமிடங்களாக உள்ளது.
ஆட்சிகள்
ஹெறாத் பெருநகரில், ஹெறாத் அரண்மனை, மொசல்லா வளாகம் என பல வரலாற்றுத் தளங்கள் உள்ளன. மத்திய காலங்களில், கோர்சன் பேர்ல் எனும் நகரம், முக்கிய நகரங்களில் ஒன்றாக இருந்தது. அது 18 ஆம் நூற்றாண்டின் தொடக்கத்தில் பல ஆப்கானியர்களால் ஆட்சி செய்யப்பட்டு வந்துள்ளது. அவர்கள், 1717 ஆண்டுமுதல்-1736 வரையில், அப்சரிட்ஸ் நகரத்தை ஆண்டனர் பின்பு ஓடாகி படைகள் தாக்குதல் நடத்தி அந்நகரை கைப்பற்றியது. அடுத்துவந்த காலங்களில் நதீர் சா மறைவுக்குப்பின் 1747ல் அகமது சா துரானி ஆட்சியில் எழுச்சியடைந்ததால் ஆப்கானிஸ்தான் இதய பகுதியாக மாறியது. மேலும், அது சில அரசியல் இடையூறுகளையும், இராணுவ நடவடிக்கைகளையும் சந்தித்தது 19 ஆம் நூற்றாண்டின் பாதியில் 1857 ஆம் ஆண்டுவாக்கில் பாரிசு உடன்படிக்கையின்படி ஆங்கிலோ-பாரசிக யுத்தம் முடிவுக்கு வந்தது. ஹெறாத் 1980 களில் சோவியத் யுத்ததின் போது பரவலான பகுதிகள் அழிவுக்கு ஆட்பட்டது, ஆனாலும் ஒருசில குறிப்பிட்ட பகுதிகள் காப்பாற்றப்பட்டன.
அக அமைப்புகள்
ஹெறாத் நகரம், பண்டைய வர்த்தக மார்க்கமாக உள்ள மத்திய கிழக்கு, மத்திய மற்றும் தெற்கு ஆசியாவில் அமைந்துள்ளது. ஹெறாத் நகரத்திலிருந்து ஈரான், துருக்மெனிஸ்தான் ,மற்றும் ஆப்கானிஸ்தான் மற்ற பகுதிகளுக்கும் சாலை இணைப்புகள் இன்றும் முக்கியம் வாய்ந்ததாக காணபடுகின்றது. ஈரான் நுழைவாயில் என்றழைக்கப்படும், ஆப்கானித்தான் சுங்கவருவாய்துறை அதிகளவு சேகரிப்பதாக அறியப்படுகிறது. இந்த தலைநகரில் ஒரு சர்வதேச வானூர்தி தளமும் இருக்கிறது.
குடியமைப்புகள்
ஈரான், துருக்மெனிஸ்தான், மற்றும் மேற்கு ஆப்கானிஸ்தான் அருகருகே அமைந்ததால் ஹெறாத் ஒரு மத்திய பிராந்தியமாக உள்ளது. நகரின் மையப்பகுதியில் (சுற்றி கொத்திடல்)உயர்நிலை குடியிருப்புகள் அதிகளவில் காணப்படுகிறது. எனினும் நகரின் அடுக்குமாடி குடியிருப்புகளின் பயன்பாடு (18%) சதவிகிதமும், நில குடியிருப்புகள் (21%) ம், கணக்குப்படி மொத்த வேளாண்மை நில பயன்பாடு (36%) இது அதிக சதவிகிதமாகும்.
வரலாறு
thumb|left|200px|தாலமியின் புனரமைக்கப்பட்ட வரைபடம்: (2 ஆம் நூற்றாண்டில் ஏரியா மாகாணமும், 15 ஆம் நூற்றாண்டின் அண்டை மாநிலங்களும். செருமானிய வரைபட நிபுணர் நிக்கொலஸ் செருமனசு ஹெறாத், பண்டைய காலகட்டத்தை சேர்ந்ததாகும் ஆனாலும், அதன் ஆரம்ப வயதை இதுவரை அறியப்படவில்லை. (சிஏ 550-கிமு330) காலங்களில் அக்கீமேனிட் பேரரசு ஆண்டுள்ளனர், சுற்றியுள்ள மாவட்டங்களில் ஹரைவா (பழைய பாரசிகர்கள்) இருந்தாதாக அறியபடுகிறது. மற்றும் பாரம்பரிய மூலங்களின்படி அதையொட்டிய பிராந்தியத்தை "ஏரியா" என அழைக்கபடுகிறது. ஜோரோஸ்ட்ரியன் சமய நூலான அவெஸ்தாவில் ஹரோவியா என குறிப்பிடப்பட்டுள்ளது. இந்த மாவட்டம், மற்றும் இந்நகரத்திற்கு இப்பெயர்பெற காரணம் இப்பகுதியில் ஓடும் பிரதான ஆற்றிலிருந்து தருவிக்கப்பட்டது. இம்மாவட்டத்தை கடந்து செல்கின்ற ஹரி ஆறு (Old Iranian Haryrud, "Silken Water"), தற்கால ஹெறாத் நகரிலிருந்து  தெற்கே சுமார் 5 கிலோமீட்டர் (3.1 மைல்) தொலைவில் கடந்து செல்கிறது.
உப இணைப்புகள்
பகுப்பு:ஆப்கானித்தான் நகரங்கள்
பகுப்பு:ஆசிய மாதக் கட்டுரைகள் நவம்பர் 2015
இந்திய அரசு பத்திரங்கள் சட்டம் , 2006
இந்திய அரசு பத்திரங்கள் சட்டம், 2006 என்பது இந்திய நாடாளுமன்றத்தினால் ஏற்படுத்தப்பட்ட ஒரு சட்டமாகும். இந்திய பத்திரச் சந்தைகளின் முனேற்றத்திற்காக இந்திய ரிசர்வ் வங்கியால் உருவாக்கப்பட்டது ஆகும்.
இவற்றையும் காண்க
இந்தியாவில் வங்கித்தொழில்
மேலும் படிக்க
பகுப்பு:இந்தியாவில் வங்கியியல் பகுப்பு:இந்தியாவில் சட்டம் பகுப்பு:இந்திய அரசின் சட்டங்கள்
அல்மாத்தி
அல்மாத்தி (Almaty) மத்திய ஆசியாவின் நாடுகளில் ஒன்றான கசக்ஸ்தான் நாட்டின் மிகப் பெரிய நகராகும். கசக்ஸ்தானின் அல்மாத்தி நகரம் மிகப்பெரிய வணிகம் மற்றும் பண்பாட்டு மையமாகும். அதிக மக்கள் தொகை கொண்ட நகரமாகும். தெற்கு கசக்ஸ்தானில் மலைகள் சூழ்ந்த பகுதியில் அமைந்துள்ளது. 1997க்கு முன்னர் கசக்ஸ்தான் நாட்டின் தலைநகராக விளங்கியது அல்மாத்தி நகரம். பட்டுப் பாதையில் அமைந்த பெரிய நகரமாகும்.
அல்மாத்தி பெயர்க் காரணம்
அல்மாத்தி நகரத்திற்கு அருகில், மத்திய காலத்தில் அல்மாட்டு எனும் குடியிருப்பு பகுதியின் பெயரே தற்போதைய அல்மாத்தி நகரத்தின் பெயராயிற்று.
தலைநகர தகுதிநிலை
1929 முதல் 1991 முடிய, அல்மாத்தி நகரம் சோவியத் ஒன்றியத்தின் தன்னாட்சி நாடான கசக்ஸ்தானின் தலைநகராக விளங்கியது. 1991இல் சோவியத் ஒன்றியத்திலிருந்து பிரிந்து தனி இறையாண்மை கொண்ட நாடாக மாறிய பின்னரும் கசக்ஸ்தானின் தலைநகராக அல்மாத்தி விளங்கியது. 1997ஆம் ஆண்டில் கசக்ஸ்தானின் தலைநகரம் அல்மாத்தியிலிருந்து, அஸ்தானா நகரத்திற்கு மாறியது. இருப்பினும் அல்மாத்தி நகரம் தெற்கு கசக்ஸ்தானின் தலைநகராக கசக்ஸ்தான் மக்கள் கருதுகிறார்கள்.
மக்கள்
அல்மாத்தி நகரத்தில் கசக்ஸ்தானியர்கள் தவிர ருசியா, உய்குர், கொரியா, தார்த்தர் மற்றும் உக்ரேனிய இனக் குழுக்கள் வாழ்கின்றனர்; (2010)
1989ஆம் ஆண்டில் சோவியத் ஒன்றியத்தின் மக்கட்தொகை கணக்கெடுப்பின்படி, அல்மாத்தி நகர மக்கட்தொகை 10,71,900 ஆகும். சோவியத் ஒன்றியத்திலிருந்து தனியாக பிரிந்த பின், 1999ஆம் ஆண்டு கசக்ஸ்தான் நாட்டு மக்கட்தொகை கணக்கெடுப்பின்படி, அல்மாத்தியின் மக்கட்தொகை 11,29,400 ஆகும்.
சமயங்கள்
அல்மாத்தி நகரில் பெருமளவு இசுலாமியர்களும், கிறித்தவர்களும் வாழ்கிறார்கள்.
பொருளாதாரம்
கசக்ஸ்தான் நாட்டின் மொத்த உள்நாட்டு உற்பத்தியில் 20% விழுக்காடு (36 பில்லியன் அமெரிக்க டாலர்) அல்மாத்தி நகரம் பங்களிக்கிறது. அல்மாத்தி நகரம் ஒரு நிதித் துறையில் மிகச்சிறந்து விளங்குகிறது.
பிரபலமானவர்கள்
போலினா லெட்கோவா-சமையல் புத்தக ஆசிரியர், உணவு பதிவர்
நடாலியா நசரோவா-நாடக மற்றும் திரைப்பட நடிகை
டிமாஷ் அடிலெட்-தொழிலதிபர், பதிவர், தொலைக்காட்சி நிகழ்ச்சி பங்கேற்பாளர்
விளாடிமிர் ஷிரினோவ்ஸ்கி-அரசியல் மற்றும் அரசியல்வாதி
இரினா லிண்ட்-நடிகை
ரேடியோனோவா ஸ்வெட்லானா-ரோஸ்பிரோட்னாட்ஸரின் தலைவர்
கல்வி
அல்மாத்தி நகரத்தில் பன்னாட்டுப் பள்ளிகளும், கல்லூரிகளும், பல்கலைக்கழகங்களும், மருத்துவம் மற்றும் தொழில்நுட்பக் கல்லூரிகளும், ஆய்வுக் கழகங்களும் அமைந்துள்ளன.
பருவ நிலை
அல்மாத்தி நகரம் கோடையில் அதிக வெப்பமும், குளிர்காலத்தில் கடுங்குளிரையும் கொண்டுள்ளது.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2015 பகுப்பு:கசக்கஸ்தான் பகுப்பு:முன்னாள் தேசிய தலைநகரங்கள்
ஆஹா (திரைப்படம்)
ஆஹா (AAHAA!) என்ற படம் இராஜீவ் கிருஷ்ணா, சுலேகா ஆகியோர் முன்னனி கதாபாத்திரத்தில் நடித்து சுரேஷ் கிருஷ்ணா இயக்கத்தில் 1997 ல் வெளிவந்த குடும்பப் பாங்கான தமிழ்த் திரைப்படமாகும். தீபாவளியன்று வெளிவந்து 100 நாட்கள் வெற்றிகரமாக ஓடியது. பின்னர் ஆஹா என்ற பெயரிலேயே ஜெகபதி பாபு நடித்து தெலுங்கு மொழியில் வெளிவந்தது.
கதை சுருக்கம்
கணேசன் தன்னைவிட சமூக அந்தஸ்த்தில் குறைவாக இருப்பதால் மகனின் காதலை பரசுராமன் ஏற்றுக் கொள்ளவில்லை. இதற்கிடையே ஒரு நாள், ஸ்ரீராம் ரகுவைப் பின்பற்றியபோது கீதாவுடனான (சுகன்யா)அவரது உறவைப் பற்றி தெரிந்து கொள்கிறான். ஸ்ரீராம் அவர்களது தகாத உறவெனக் கருதி கோபமடைகிறான். ஆனால் ரகு, கல்லூரி நாட்களில் கீதாவும் அவனும் காதல் கொண்டிருந்தனர் என்ற பழங்கதையை சொல்கிறார். தான் காதலித்து வரும் சமயத்தில் கீதா ரகுவிடம் எவ்வித தகவலும் சொல்லாமல் எங்கேயோ சென்று விடுகிறார். இதற்கிடையே சில வருடங்கள் கழித்து ரகுவிற்கு ராஜேஸ்வரியுடன் திருமணம் நடைபெறுகிறது. ஒருநாள் கீதாவிடமிருந்து தன்னை சந்திக்குமாறு தொலைபேசியில் அழைக்கிறார். அந்த சந்திப்பில் கீதா தனக்கு மூளையில் ஒரு கட்டி ஏற்பட்டு தான் மிகவும் பாதிக்கப்பட்டதாக தெரிவிக்கிறார். ரகுவிடமிருந்து தான் விலகி இருக்க முடிவு செய்ததற்கு இதுதான் காரணமென்றும், தான் கடைசி நாட்களை சந்திக்கும்போது, ரகு தன்னுடனேயே இருக்கும்படி கேட்டுக் கொள்கிறார். இதை ரகுவும் ஒப்புக்கொள்கிறார்.
ஸ்ரீராம் கீதாவின் நிலைமையை புரிந்து கொள்கிறான். மேலும் கீதாவுடன் நட்புடன் இருக்கிறான். ஒரு நாள், கீதாவின் நிலை தீவிரமாகிறது. ரகு ஒரு வியாபாரக் கூட்டத்திற்கு சென்று இருப்பதால் ஸ்ரீராம் கீதாவை மருத்துவமனையில் கொண்டு சேர்க்கிறான். கீதா மருத்துவமனையில் இறந்துவிடுகிறார். ஸ்ரீராம், கீதாவை மருத்துவமனைக்கு அழைத்துச் செல்லும்போது, அவனது தந்தை பரசுராமன் ஸ்ரீராம் இன்னொரு பெண்ணுடன் உறவு கொண்டிருப்பதை தவறாக புரிந்து கொண்டு அவனை திட்டுகிறார். ஸ்ரீராம் தந்தையின் குற்றச்சாட்டுகளை ஏற்றுக்கொள்வதன் மூலம் தனது சகோதரனின் திருமண வாழ்க்கையை எவ்வித பாதிப்புக்கும் உள்ளாக்க விரும்பவில்லை. தான் இல்லாத போது கீதாவின் மரணத்திற்குப் பின் எல்லா சடங்குகளையும் செய்ததற்காக ஸ்ரீராமுக்கு ரகு நன்றி கூறுகிறான்.
பரசுராமனின் மகளின் திருமணம் நடத்தப்படவுள்ள நிலையில், ரகு ஒரு வணிகக் கூட்டத்திற்கு திருமணத்திற்கு முதல் நாளில் சிதம்பரத்திற்கு பயணிக்க வேண்டிய சூழ்நிலை ஏற்படுகிறது. ரகு பயணிக்கும் ஒரு புகைவண்டி விபத்துக்குள்ளாகிய தகவல் ஸ்ரீராமிற்குத் தெரிய வருகிறது. புகைவண்டி நிலையத்திற்கு நேரில் வந்த ஸ்ரீராம் அந்த புகைவண்டியில் பயணம் செய்தோர் பட்டியலில் ரகுவின் பெயரைக் கண்டு அதிர்ச்சி அடைகிறான். தனது சகோதரியின் திருமணத்தை ரத்து செய்ய விரும்பாத ஸ்ரீராம் தனது குடும்பத்திற்கு நடந்த சம்பவத்தைப் பற்றி தெரிவிக்காமல் தகவலை மறைத்து மற்றவர்களின் முன்னால் மகிழ்ச்சியாக இருக்கிறான். இதற்கிடையில், அனைவருமே திருமணத்திற்கு ரகுவின் வரவை எதிர்பார்க்கும் சூழலில் ரகுவின் கூட்டம் நீட்டிக்கப்பட்டதால் அவர் திருமணத்திற்கு வரமுடியாமல் போனதாக ஸ்ரீராம் பொய் சொல்கிறான். இதற்கிடையே பரசுராமனின் மகள் திருமணம் நடந்து முடிந்தவுடன் ஸ்ரீராம் ரகுவின் மரணம் பற்றி அனைவருக்கும் தெரிவிக்கிறான்.இதைக் கேட்ட குடும்ப உறுப்பினர்கள் அனைவரும் அதிர்ச்சி அடைகின்றனர்..
அனைவருக்கும் ஆச்சரியமாக, அப்போது ரகு திடீரென்று திருமண மண்டபத்திற்கு உயிருடன் திரும்பி வருகிறார். ரகுவுக்கு ஏற்பட்ட புகைவண்டி விபத்து பற்றி ஸ்ரீராம் கேட்கிறார். ரகு, கடைசி நிமிடத்தில் ரயிலில் ஏறத் தவறிவிட்டதாகவும், இறுதி நேரத்தில் தான் ஒரு காரை எடுத்துக்கொண்டு, கூட்டத்திற்கு சென்றதாகவும் அதிர்ஷ்டவசமாக விபத்தில் இருந்து தப்பியதாகவும் தெரிவிக்கிறார். மேலும் தான் கூட்டங்களில் கவனமாக இருந்ததால் அவர்களிடம் இதைப் பற்றி கூற இயலவில்லை என தெரிவித்து அனைவரிட்மும் அவர் மன்னிப்பு கோருகிறார். ஸ்ரீராம் தனது சகோதரியிடம் அன்பு செலுத்துபவராகவும், பாசம் கொண்டவராகவும் இருப்பதால் அவளது திருமணத்தை ரத்து செய்ய விரும்பாத காரணத்தை அறிந்த பரசுராமன் ஸ்ரீராமை பாராட்டைத் தொடங்குகிறார். இதற்கிடையில் ரகு, கீதாவுடனான தனது உறவைப் பற்றிய உண்மையைத் தெரிவிக்கிறார். மேலும் ஸ்ரீராம் மற்றும் கீதாவிற்குள் எவ்விதத் தொடர்பும் இல்லை என்று தெளிவுபடுத்துகிறார். கீதாவைப் பற்றிய உண்மையை மறைத்து வைத்ததற்காக ராஜேஸ்வரியிடம் ரகு மன்னிப்பு கேட்கிறார். இறுதியில், ஸ்ரீராம் ஜானகியை திருமணம் செய்துகொள்கிறார்.
தயாரிப்பு
இப்படத்திற்குப் பின்னர் நடிகை பானுபிரியாவிற்கு நிறைய பட வாய்ப்புகள் வந்தன. அறிமுக நடிகர்கள் இராஜீவ் கிருஷ்ணா மற்றும் சுலேகா ஆகியோரும் முன்னணி கதாபாத்திரங்களில் நடிப்பதற்கு தேர்ந்தெடுக்கப்பட்டனர்.
ஒலிப்பதிவு
இசையமைப்பாளர் தேவாவின் இசையில் இப்படம் வெளிவந்தது. இப்படத்தில் இடம் பெற்ற "முதன்முதலில்" என்ற பாடல் 1992 ம் வருடம் இந்தி மொழியில் வெளிவந்த தீவானா என்ற படத்தின் தழுவலாக இருந்தது.
மேற்கோள்கள்
பகுப்பு:1997 திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மறு ஆக்கம் செய்யப்பட்ட தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:ஸ்ரீவித்யா நடித்த திரைப்படங்கள்
மெத்தயோடைடு
மெத்தயோடைடு (Methiodide) என்பது ஒரு சேர்மம் மெத்தில் அயோடைடுடன் சேர்வதனால் உருவாகும் வழிப்பொருட்களைக் குறிக்கும். அமீன்களின் மெத்திலேற்ற வினையின் மூலமாக மெத்தயோடைடுகள் தயாரிக்கப்படுகின்றன.
R3N + CH3I → (CH3)R3N+I−
பொதுவாக இரசாயன அல்லது மருந்தியல் பண்புகளில் மாற்றம் உண்டாக்குவதற்காக மெத்தயோடைடுகள் தயாரிக்கப்படுகின்றன. எடுத்துக்காட்டுகள்:
1.கோக்கைன் மெத்தயோடைடு
2. பிக்குகுல்லின் மெத்தயோடைடு
மேற்கோள்கள்
பகுப்பு:நான்கிணைய அமோனியம் சேர்மங்கள்
சூரியன் கோயில், குஜராத்
right|thumb|250px|சூரியன் கோயில் முகப்பு மண்டபம்
அமைவிடம்
மோதேரா சூரியன் கோயில், குஜராத் மாநிலத்தில் மெகசானா மாவட்டத்தில், புஷ்பாவதி ஆற்றாங்கரையில் அமைந்துள்ளது. அகமதாபாத்திலிருந்து 102 கி. மீ., தொலைவிலும், மெக்சனா நகரத்திலிருந்து 25 கி. மீ., தொலைவிலும் உள்ளது.
புராணம்
ஸ்கந்த புராணம் மற்றும் பிரம்ம புராணத்தின்படி மோதேராவும் அதனைச் சுற்றியுள்ள பகுதிகளையும் பண்டைய காலத்தில் தரும ஆரண்யம் (மறைக் காடு) என்ற பெயரால் அறியப்படுகிறது., பிறப்பால் வேதியனாகிய இராவணனை போரில் வென்று கொன்றதால் தன்னை பீடித்த பிரம்மஹத்தி தோஷம் (வேதியனை கொல்வதால் பீடிக்கும் பாவம்) நீங்க வழியினை கூறுமாறு இராமர் தன் குலகுரு வசிட்டரிடம் கேட்டார். அதற்கு வசிட்டர் தற்போதைய மோதேராவிற்கு அருகே உள்ள தரும ஆரண்யத்திற்கு (மறைக் காட்டிற்கு) சென்று மகாதேவனை வழிப்பட்டால் பிரம்மஹத்தி தோஷம் நீங்கும் எனக் கூறினார். அதன்படியே இராமர், தரும ஆரண்யத்தில் உள்ள மோதராக் எனும் கிராமத்தில் குடில் அமைத்து யாகம் செய்து மகாதேவரை வழிபட்டு பிரம்மஹத்தி தோஷம் நீங்கப் பெற்றார். பிற்காலத்தில் இக்கிராமத்திற்கு மோதேரா எனும் பெயராயிற்று.
வரலாறு
பின்னர் வந்த சௌராட்டிர தேச இந்து மன்னர்களும் வணிகர்களும் சேர்ந்து சூரியன் கோயிலை மீண்டும் கலைநயத்துடன் புதுப்பித்தனர்.
கட்டிடக் கலை
மோதேரா சூரியன் கோயில் சாளுக்கிய கட்டிடக்கலைக்கு எடுத்துக்காட்டாக தனிச்சிறப்புகளுடன் கலைநயத்துடன் கட்டப்பட்ட கோயிலாகும். மோதேரா சூரியன் கோயில் சூரிய குண்டம், சபா மண்டபம் மற்றும் குடா மண்டபம் என்று மூன்று பிரிவாகப் பிரித்துக் கட்டப்பட்டுள்ளது.
சூரிய குண்டம்
சூரிய குண்ட குளம் நிலக் கணக்கியல் (Geometry) கலைக்கு மிகச் சிறந்த எடுத்துக்காட்டாக விளங்குகிறது. ஆழமான குளத்தில் மக்கள் இறங்கி நீராட வசதியாக நூற்றுக்கணக்கான படிக்கட்டுகள் அமைக்கப்பட்டுள்ளது. அழகிய வேலைப்பாடுகள் கொண்ட இந்துக் கடவுளர்களின் 108 சிறு சிற்பங்கள் படிக்கட்டுகளுக்கு இடையே செதுக்கப்பட்டுள்ளன.
சூரிய குண்ட நீர்நிலை தெய்வச்சிற்பங்கள்
சூரிய குண்ட குளத்தில் நான்கு முகப்பு மேடைகள் அமைக்கப்பட்டுள்ளன. முகப்பு மேடைகளில் சிறு பிரமிடு வடிவத்தில் படிக்கட்டுகள் அமைக்கப்பட்டுள்ளன. முகப்பு மேடைகளில் விஷ்ணு, கணபதி மற்றும் நடராசர் மற்றும் பார்வதி ஆகிய தெய்வங்களின் அழகிய சிற்பங்கள் செதுக்கப்பட்டுள்ளன.
இரண்டு மிகப்பெரிய அழகிய நகை மாலைகள் வடிவிலான தோரண வளைவுகள் சபா மண்டபத்தை நோக்கிச் செல்லும் வழியில் கட்டப்பட்டுள்ளன.
சபா மண்டபம்
right|thumb|200px|அலங்காரமாக செதுக்கப்பட்ட தூண்களும் கூறைகளும் கொண்ட சபா மண்டபம் வியக்கத்தக்க அளவில் அழகிய சிற்ப வேலைபாடுகளுடன் கூடிய 52 தூண்களை கொண்டது சபா மண்டபம். இந்த 52 தூண்கள், ஒரு ஆண்டின் 52 வாரங்களை குறிப்பதாகும். மேலும் இத்தூண்களில் இராமாயணம், மகாபாரதம் மற்றும் கிருஷ்ண லீலைகள் நிகழ்ச்சிகளை எடுத்துக்காட்டும் விதமாக பல சிற்பங்கள் வடிக்கப்பட்டுள்ளது.
சபா மண்டபத்திற்கும் கோயில் கருவருறைக்கும் இடையே அழகான தூண்களும் வளைவுகளும் கொண்ட பெரிய அறை உள்ளது.
கோயில் கருவறை
thumb|200px|குடா மண்டபம் குடா மண்டபத்தில் சூரிய தேவனின் கருவறை அமைந்துள்ளது. கருவறையில் சூரிய தேவன் தனது தேர்த் தட்டில் அமர்ந்து, அருணன் தேரில் கட்டப்பட்டுள்ள குதிரைகளை ஓட்டும் நிலையில் தங்கத்தால் சிலை வடிக்கப்பட்டுள்ளது. சூரிய தேவன், தேர், குதிரைகள், தேரை ஓட்டும் சாரதியான அருணன் அனைத்துமே தங்கத்தால் செய்யப்பட்டது. பிற்காலத்தில் கசினி முகமது இந்த தங்கச் சிலையை உடைத்து தன்னுடன் எடுத்துச் சென்றான்.
கவிழ்ந்த தாமரை வடிவத்தில் கருவறையின் மேல் விதானம் அமைந்துள்ளது. ஒவ்வொரு ஆண்டும் மார்ச்சு மாதம் 20-ஆம் தேதியும் மற்றும் செப்டம்பர் மாதம் 21-ஆம் தேதியும், மேல் விதானத்தின் சிறு துவாரத்தின் வழியாகச் சூரியனின் ஒளிக் கதிர்கள் கருவறையில் உள்ள சூரிய தேவன் மீது விழும்படியாகக் கோயில் கர்ப்பக்கிருகம் அமைக்கப்பட்டுள்ளது.
கருவறையின் வெளிப்புறம்
கருவறையின் வெளிப்புறச் சுவர்களில் சூரியனின் 12 நிலைகளை எடுத்துக் காட்டும் விதமான சிற்பங்களுடன், திசை நாயகர்களின் (திக் பாலகர்கள்) சிற்பங்கள், விஸ்வகர்மா (தேவர்களின் சிற்பி), வருண தேவன், அக்னி தேவன், கணபதி மற்றும் சரசுவதி ஆகிய தெய்வங்களின் அழகிய சிற்பங்கள் வடிக்கப்பட்டுள்ளது.
நாட்டியாஞ்சலி திருவிழா
பண்டைய இந்தியாவின் பண்பாட்டையும் நாகரீகத்தையும் மற்றும் வரலாற்றையும் விளக்கும் விதமாக மோதேரா சூரியன் கோயிலில் ஒவ்வொரு ஆண்டின் சனவரி மாதம் மூன்றாம் வாரத்தில், புகழ் பெற்ற நாட்டியக் கலைஞர்களால் நாட்டியாஞ்சலி திருவிழா மூன்று நாட்கள் நடைபெறுகிறது.
வெளி இணைப்புகள்
சூரியக் கோயில்கள் பகுப்பு:இந்துக் கோயில் கட்டிடக்கலை பகுப்பு:இந்திய இந்துக் கோயில்கள் பகுப்பு:இந்தியத் தொல்லியற்களங்கள் பகுப்பு:குசராத் வரலாறு பகுப்பு:இந்துக் கோயில்கள் பகுப்பு:குசராத்தில் சுற்றுலாத்துறை பகுப்பு:குஜராத்திலுள்ள இந்து கோயில்கள் பகுப்பு:இந்தியக் கட்டிடக்கலை
பெல்லனா சந்திரசேகர்
பெல்லனா சந்திரசேகர் (Bellana Chandra Sekhar) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். 1961 ஆம் ஆண்டு ஆகத்து மாதம் 11 ஆம் நாள் பெல்லனா பிறந்தார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு விஜயநகரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17 ஆவது மக்களவையின் உறுப்பினராக உள்ளார்.
புற இணைப்புகள்
பகுப்பு:ஆந்திரப் பிரதேச அரசியல்வாதிகள் பகுப்பு:1961 பிறப்புகள் பகுப்பு:வாழும் நபர்கள் பகுப்பு:ஆந்திரப் பிரதேச நபர்கள் பகுப்பு:17வது மக்களவை உறுப்பினர்கள்
எம். வி. வி. சத்தியநாராயணா
'''எம். வி. வி. சத்தியநாராயணா''' (M. V. V. Satyanarayana) ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சி யைச் சேர்ந்தவர். 2019 ஆம் ஆண்டு விசாகப்பட்டினம் மக்களவைத்  தொகுதியிலிருந்து மக்களவைக்கு  ஒய். எஸ். ஆர். காங்கிரஸ் கட்சி சார்பாகத் தேர்ந்தேடுக்கப்பட்டார். தற்போது 17 ஆவது மக்களவையின் உறுப்பினராக உள்ளார்.
மேற்கோள்கள்
பகுப்பு:ஆந்திரப் பிரதேச அரசியல்வாதிகள் பகுப்பு:வாழும் நபர்கள் பகுப்பு:ஆந்திரப் பிரதேச நபர்கள் பகுப்பு:17வது மக்களவை உறுப்பினர்கள்
குத்துக்கல்வலசை
குத்துக்கல்வலசை (Kuthukalvalasai) இந்தியாவின் தமிழ்நாடு திருநெல்வேலி மாவட்டத்தில் தென்காசி வட்டத்தில் இருக்கும் ஒரு கிராமமாகும். குத்துக்கல்வலசை கிராமம் மேற்குத் தொடர்ச்சி மலை அடிவாரத்தில் இயற்கை எழில் பொங்கும் சுற்றுச்சூழலில் அமைந்துள்ளது. குற்றாலம் அருவிகள் இக்கிராமத்தின் அருகாமையில் உள்ளதால் இது சுற்றுலா பயணிகள் அதிகம் வருகை தரும் ஒரு நகரமாக தென்காசி அமைந்துள்ளது. இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 143 மீட்டர் (469 அடி) உயரத்தில் இருக்கின்றது.
தென்காசி புதிய வட்டார போக்குவரத்து அலுவலகம் இங்கு (மதுரை ரோட்டில்) அமைந்துள்ளது. இவ்வலுவலகம் 2013 வருடம் முதல்வர் ஜெயலலிதா துவங்கி வைத்தார்.
பேருந்துகள்
இங்கிருந்து திருநெல்வேலி, தூத்துக்குடி, திருச்செந்தூர், அம்பாசமுத்திரம், பாபநாசம், செங்கோட்டை, சங்கரங்கோவில், கோவில்பட்டி, இராஜபாளையம், மதுரை, தேனி, குமுளி, விருதுநகர், திருப்பூர், சென்னை, கோயம்புத்தூர், எனத் தமிழ்நாட்டின் ஏனைய பகுதிகளுக்கு செல்ல அரசு மற்றும் தனியார் பேருந்துகளும், கேரள மாநிலத்தின் முக்கிய நகரங்களுக்கும், பெங்களூரு, திருப்பதி, பாண்டிச்சேரி போன்ற வெளிமாநில நகரங்களுக்கும் பேருந்து வசதி உள்ளது.
வானூர்தி
இவ்வூருக்கு அருகிலுள்ள விமான நிலையங்கள்:
மேற்கோள்கள்
பகுப்பு:திருநெல்வேலி மாவட்டத்திலுள்ள கிராமங்கள்
பாறை தகைவிலான்
பாறை தகைவிலான் (Dusky Crag-Martin, Hirundo concolor) 13 செ.மீ. புகைப் பழுப்பான இதன் வால் பிற தகைவிலான்களைப் போல நீண்டிராததாக சதுரமாக இருக்கும். மேல் உடம்பை விடமார்பும் வயிறும் பழுப்புக் குறைந்து மெல்லிதான கருப்புக் கோடுகளுடன் காணப்படும்.
காணப்படும் பகுதிகள், உணவு
மலைகளில் உயர்ந்து நிற்கும் செங்குத்தான பாறைகள், கோட்டைகள், பழங்காலக் கட்டிடங்கள், அணைக்கட்டுச் சுவர்கள் ஆகியவற்றில் இணையாகவோ சிறு குழுவாகவோ அலைந்து பறந்து, பறக்கும் வண்டுகளையும் சிறகுடைய பு+ச்சிகளையும் பிடித்துத் தின்னும். பறக்கும் போதும் சுவர்கள் மீது அமர்ந்து ஓய்வு கொள்ளும் போதும் சிட், சிட்,. என மென்குரலில் கத்தும்.
இனப்பெருக்கம்
thumb|left|Dusky Crag Martin chicks, Pune, India|பாறை தகைவிலான் குஞ்சுகள் புனே இந்தியா கூடு கட்டச் சேற்று மண் கிடைக்கும் பருவத்தில் சேற்றைக் கொண்டு குகைகள், தொங்கும் பாறை இடுக்குகள், பால வளைவுகள் ஆகியவற்றில் கூடமைத்து 2 முதல் 4 முட்டைகள் இடும். இமயமலைச் சாரல்களைச் சார்ந்து இனப்பெருக்கம் செய்யும் பாறைத் தகைவிலான் குளிர்காலத்தில் நீலகிரி, கொடைக்கானல் மலைப்பகுதிகளிளுக்கு வலசை வரக்காணலாம்.
தாழைக் கோழி
தாழைக்கோழி (Common Moorhen) என்பது நீர்க்கோழியில் ஓர் வகையாகும். இது இராலிடே குடும்பத்தை சார்ந்தது பறவையாகும். உலகம் முழுவதும் பரவி காணப்படுகிறது. பொதுவான தாழைக் கோழிகள் தாவரங்கள் நிறைந்த சதுப்பு நிலங்கள், குளங்கள், கால்வாய்கள் மற்றும் பிற ஈரநிலங்களைச் சுற்றி வாழ்கின்றன. துருவப் பகுதிகளிலும் வெப்பமண்டல மழைக்காடுகளிலும் இவைக் காணப்படவில்லை. சில பிராந்தியங்களில் யூரேசியன் நாமக்கோழி தவிர, மற்ற இடங்களில் இது மிகவும் பொதுவான சிற்றினமாகக் காணப்படுகிறது. புதிய உலக பொது நாமக்கோழி 2011-ல் அமெரிக்க பறவையியலாளர்கள் ஒன்றியம் மற்றும் பன்னாட்டு பறவையியல் குழுவினால் தனிச் சிற்றினமாக அங்கீகரிக்கப்பட்டுள்ளது.
பெயர்கள்
தாழைக்கோழியின் ஆங்கிலப் பெயரான மூர்-கென் என்ற பெயர் 13ஆம் நூற்றாண்டிலிருந்து ஆங்கில மொழியில் பதிவு செய்யப்பட்டுள்ளது. மூர் என்ற சொல் சதுப்பு நிலம் என்று பொருள்படும். ஆனால் இந்த சிற்றினம் பொதுவாக கரம்பைநிலங்களில் காணப்படுவதில்லை. ஒரு பழைய பொதுவான பெயரான நீர்க்கோழி என்பது இந்தப் பறவையின் வாழ்விடத்தை மிகவும் விவரிக்கிறது. இதன் விலங்கியல் பெயரான, கலினுலா குளோரோபசு என்ற லத்தீன் சொல்லின் கலினுலா என்பது ஒரு சிறிய கோழி அல்லது கோழி என்ற கிரேக்கச் சொல்லான குளோரோபசு (குளோரோசு χλωρός பச்சை அல்லது மஞ்சள், பவுசு πούς கால்) ஆகியவற்றிலிருந்து வந்தது.
உடலமைப்பு
தாழைக் கோழியின் உடல் நீளம் சுமார் 30 முதல் 38 செ.மீ. நீளமுடையது. தண்ணீரில் நீந்தும்போது வாத்துப் போலவும் தரையில் திரியும் போது கானான் கோழி போலவும் தோற்றம் கொண்டது. சிலேட் சாம்பல் நிற உடலைக் கொண்ட இதனுடைய வாலடி வெள்ளையாக இருப்பது கொண்டு அடையாளம் காணலாம்.
காணப்படும் பகுதிகள், உணவு
தமிழகம் எங்கும் பரவலாகக் காணப்படும் நீர்க்கோழி இனம் இது ஒன்றே. ஆணும் பெண்ணும் இணையாக நீர்ப்பரப்பின் மீது வாலை அசைத்தபடி வாத்தைப் போல நீந்தியவாறு தாவர விதைகள், நத்தை, தவளை, சிறு மீன் ஆகியவற்றைத் தேடித்தின்னும், கரையோரத்தில் உள்ள நாணல், தாழைப் புதர்களைவிட்டு தண்ணீரில் நெடுந்தொலைவு நீந்திச் செல்லும் பழக்கம் கொண்டது. பறக்க முற்படும்போது சற்று நேரம் இறக்கை அடித்துப் பின் எழுந்து பறக்கும். பறக்கும் திறமை குறைந்தது எனினும் இடம் பெயர நேரும் போது உயர்ந்த மலைகளையும் கடந்து பறந்து செல்லும் திறனுடையது. நீரில் மூழ்கி மறைந்தபடி ஆபத்திலிருந்து தப்பிக்கும் தன்மையுடையது. க்க்ரீக் க்ரெக் ரெக் ரெக் என இனப்பெருக்க காலத்தில் குரல் கொடுக்கக் கேட்கலாம்.
இனப்பெருக்கம்
சூன் முதல் செப்டம்பர் வரை நீரருகே நாணல், தாழை புதர்களிடையே நீர்த்தாவரங்களைச் சேகரித்து மேடையிட்டு 5 முதல் 12 முட்டைகள் வரை இடும்.
வெளி இணைப்புகள்
பகுப்பு:முதுகெலும்பிகள் பகுப்பு:பறவைகள் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:ஐரோவாசியப் பறவைகள்
பச்சைக்காலி
பச்சைக்காலி (Common Green Shank) என்பது ஒரு வகை உள்ளான் ஆகும். இது உள்ளான்களிலேயே உருவில் பெரியது. இந்த உள்ளான் கரையோரப் பறவை வகையினைச் சார்ந்தது.
உடலமைப்பு
இதனுடைய உடல் நீளம் 36 செ.மீ. வரை இருக்கும். இது பச்சை நிற அலகினையும் கால்களையும் கொண்டது. உள்ளான்களிலே உருவில் பெரியது. சாம்பல் தோய்ந்த பழுப்பு நிற உடலைக் கொண்ட இதன் தலை, பின் முதுகு, பிட்டம், வால் மார்பு, வயிறு ஆகியன வெண்மை நிறம் கொண்டவை.
இனப்பெருக்கம்
மார்ச் மத்தியில் இனப்பெருக்கம் துவங்கும். இனப்பெருக்க பருவத்திற்குரிய காலத்திற்கான வண்ண நிறங்கள் உடலில் தோன்றத் தொடங்கும். ஏப்ரல் மத்தியில் தொலைதூரம் பறப்பதற்கு தேவையான சக்தியைத்தரும் கொழுப்பு உடலில் சேமிக்கத் தொடங்க, உடல் பருமனாகத் தோன்றும். அப்போது இவை பெருங்கூட்டமாக ஒன்று திரண்டு பறக்கும். இது அமெரிக்க பாடும் பறவை (தர்டசு பிலாரிசு) போன்ற மற்றொரு சிற்றினத்தின் பழைய மரக் கூட்டில் 2 முதல் 4 முட்டைகள் வரை இடுகிறது. இந்த முட்டைகள் பொரிக்க சுமார் மூன்று வாரங்கள் ஆகும்.
நிலை
பரவலாக பச்சைக்காலி காணப்படுகிறது. உலகளாவிய அளவில் பன்னாட்டு இயற்கைப் பாதுகாப்புச் சங்கத்தினால் பச்சைக்காலி அச்சுறுத்தப்பட்ட இனமாக கருதப்படவில்லை. ஆப்பிரிக்க-யூரேசிய புலம்பெயர்ந்த நீர்ப்பறவைகளின் பாதுகாப்பு ஒப்பந்தம் பொருந்தும் இனங்களில் இதுவும் ஒன்றாகும்.
வெளி இணைப்புகள்
பகுப்பு:உள்ளான்கள் பகுப்பு:தமிழ்நாட்டில் காணப்படும் பறவைகள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:ஆப்பிரிக்கப் பறவைகள் பகுப்பு:உருசியப் பறவைகள்
ஜெர்மன் கடற்பறவை
ஜெர்மன் கடற்பறவை (Heermann's Gull) அமெரிக்க ஐக்கிய நாடு கலிபோர்னியா வளைகுடாப் பகுதி, மெக்சிக்கோ, பிரிட்டிசு கொலம்பியா போன்ற இடங்களின் கடற்கரையோரம் காணப்படுகிறது. பொதுவாக இப் பறவைகள் கடற்கரைகளின் அருகில் அல்லது கடலுக்குள் வெகுதூரத்திலும் மிகவும் அரிதாக உள்நாட்டிலும் காணப்படுகின்றன. இவைகள் பெரும்பாலும் கடற்கரை ஓரங்களில் காணப்படுகின்றன. உள்நாட்டுக்குள் அரிதாகவே வருகின்றன.
விளக்கம்
ஜெர்மன் கடற்பறவை மற்ற கடற்பறவைகளைவிட வித்தியாசமாக உள்ளது. வளர்ந்த பறவை சாம்பல் நிறத்திலும், கருமையான சாம்பல் சிறகுகளுடனும், வால் பகுதியின் முனை வெள்ளை நிறத்திலும் காணப்படுகிறது. இதன் அலகுப்பகுதி சிகப்பு நிறத்தில் கருப்பு கலந்து காணப்படுகிறது. இப்பறவைகளில் வளர்ந்த பறவைகளின் தலைப்பகுதி சாம்பல் நிறத்திலும், இளம் பறவையின் தலைப்பகுதி வெள்ளை நிறத்திலும் காணப்படுகிறது.
பரவல்
கலிபோர்னியா பகுதியில் அமைந்துள்ள கலிபோர்னியா வளைகுடா, பாகா கலிபோர்னியா போன்ற தீவுப்பகுதியில் ஏராளமான பறவைகளைக் காணமுடிகிறது. இனப்பெருக்கத்துக்குப் பின் குவாத்தமாலா, பிரிட்டிசு கொலம்பியா போன்ற இடங்கள் வரை பரவிச் செல்கின்றன.
பழக்கம்
இப்பறவையினம் பொதுவாகப் கூட்டமாக தரைப்பகுதியில் கூடு கட்டி வாழுகிறது. 100 சதுரடிப்பகுதியில் 110 கூடுகள் வரை காணப்படுகின்றன. இவை சாம்பல் நிறத்தில் பழுப்பு கோடுகள் உள்ளது போல் இரண்டு அல்லது மூன்று முட்டைகள் வரை இடுகின்றன. இப்பறவைகள் பொதுவாக மற்ற கடற்பறவைகளின் உணவைத் திருடி உண்ணும் பழக்கத்தைக் கொண்டுள்ளது, குறிப்பாக பழுப்புக் கீச்சான் (Brown Pelicans) போன்ற பறவைகளிடம் திருடி உண்கிறது.
வசிப்பு நிலை
1964ம் ஆண்டுகளில் மெக்சிக்கோ பகுதியில் ஸ்லா ரசா (Isla Rasa) பகுதியில் வனவிலங்கு சரணாலயமாக அறிவிக்கப்பட்டது. இதன் காரணமாக முட்டை சேகரிப்பவர்களிடமிருந்தும், இனப்பெருக்க காலத்தில் இடையூறு விளைவிப்பவர்களிடமிருந்து பறவைகளைக் பாதுகாக்க முடிகிறது. இப்பறவைகளின் இனப்பெருக்க காலங்களில் இங்குள்ள பல சிறிய தீவுகளில் பேரழிவு ஏற்படுத்தும் பழக்கங்கள் உள்ளது. இப்பறவையானது எல்நினோ கால ஓட்டத்தாலும் இந்த இனங்கள் பெரும் அழிவை சந்திப்பதால் பறவைகள் பாதுகாப்பு சங்கமானது அழிந்து வரும் இனம் என்று கணக்கிட்டுள்ளது.
அனிதா தெல்கடோ
அனிதா டெல்கடோ பிரையன்ஸ் (Anita Delgado Briones) (1890-1962) இவர் எசுபானிய பிளமேன்கோ நடனக் கலைஞரும், ஆந்தாலூசியாவைச் சேர்ந்த பாடகரும் ஆவார். இவர் இந்தியாவின் கபுர்த்தலாவின் மகாராஜாவை மணந்தார்.
சுயசரிதை
இவர் 1890 பிப்ரவரி 8 அன்று மாலாகாவில் பிறந்தார். குடும்பம் மத்ரித்துக்கு குடிபெயர்ந்தது. அங்கு இவரது அழகும் சகோதரியின் அழகும் வரவேற்கப்பட்டது. ஓவியர்கள் ஜூலியோ ரோமெரோ டி டோரஸ்ஸும் ரிக்கார்டோ பரோஜாவும் தங்களது ஓவியத்திற்கு மாதிரியாக இருக்குமாறு கேட்டுக் கொண்டார்கள். ஆனால் அனிதா மறுத்துவிட்டார்.
மத்ரித்தில் எசுப்பாணிய மன்னர் பதிமூன்றாவது அல்போன்சோவின் திருமண விழாவின் போது நடந்த இவரது இசை நிகழ்ச்சியில் கபுர்த்தலாவின் மன்னர் அரசு (பிரித்தானிய இந்தியா) மன்னர் அரசு ஜகத்ஜித் சிங் இவரைச் சந்தித்தார். இவர்கள் 1908 சனவரி 28 அன்று திருமணம் செய்து கொண்டனர். இந்தியாவில் ஒரு சீக்கியத் திருமணத்திற்குப் பிறகு, இவர் தனது பெயரை மகாராணி பிரேம் கௌர் சாகிபா என்று மாற்றிக்கொண்டார்.
பின்னர் இவர்கள் ஐரோப்பாவிலும் இந்தியாவிலும் பயணம் செய்தனர். "இம்ப்ரெஷனெஸ் டி மிஸ் வாயேஜஸ் எ லாஸ் இந்தியாஸ்" என்ற புத்தகத்த்தில் இதைப் பற்றி இவர் எழுதினார். இவர்களுக்கு அஜித் சிங் என்ற ஒரு மகன் பிறந்த்தார். (பிறப்பு: ஏப்ரல் 26, 1908), கேம்பிரிச்சுப் பல்கலைக்கழகத்திலும், தேராதூன் உள்ள இராணுவப் பள்ளியிலும் படித்தார். அஜித் சிங் அர்ஜெண்டினாவில் உள்ள இந்திய வர்த்தக ஆணையரின் உதவியாளராக இருந்தார். இவர் 1982 இல் இறந்தார்). முதல் உலகப் போரின் போது, இவரது கணவரின் 7 வது திருமணத்திற்குப் பின்னர் இவர்கள் பிரிந்தனர். இதன் விளைவாக, தெல்கடோ பாரிஸில் தனது செயலாளருடன் ரகசியமாக வசித்து வந்தார். பிரான்சுக்கு தனது நகைகளை ஏற்றிச் சென்ற ஒரு கப்பல் வழியில் மூழ்கியது. நகைகள் மில்லியன் கணக்கானவை என்று கூறப்படுகிறது. இவர் 1962 சூலை 7 அன்று மத்ரித்தில் இறந்தார்.
ஊடகங்களில்
எசுப்பானிய நடிகை பெனிலோப் குரூஸ் என்பவரின் நடிப்பில் லா பிரின்செசா டி கபுர்தலா என்ற அனிதாவின் வாழ்க்கையைப் பற்றிய ஒரு திரைப்படம் 2006 இல் படப்பிடிப்பு தொடங்கவிருந்தது. ஆனால், ஜகத்ஜித் சிங்கின் வழித்தோன்றல், சத்ருஜித் சிங், ஜேவியர் மோரோவின் புதினம் உண்மையை சிதைக்கிறது என்று கருதுவதால், படப்பிடிப்பை எதிர்த்தார். குறிப்பாக மகாராஜா அனிதாவை கருக்கலைப்பு செய்ய கட்டாயப்படுத்தினார் என்ற குற்றச்சாட்டுகள் காரணமாக இருந்தது.
வெளி இணைப்புகள்
பகுப்பு:1962 இறப்புகள் பகுப்பு:1890 பிறப்புகள் பகுப்பு:பிளமேன்கோ நடன கலைஞர்கள்
ஜோடி பன் அன்லிமிடெட்
ஜோடி பன் அன்லிமிடெட் என்பது நவம்பர் 4, 2018 முதல் சனவரி 13, 2019 வரை விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8:30 மணிக்கு ஒளிபரப்பான ஒரு நடன நிகழ்ச்சியாகும். இது புகழ் பெற்ற ஜோடி நிகழ்ச்சியின் 11வது பருவம் ஆகும். இந்த நிகழ்ச்சியை பாவனா மற்றும் ரியோ ராஜ் இணைத்து தொகுத்து வழங்கினர். விஜய் தொலைக்காட்சி தொகுப்பாளர்கள் திவ்யதர்சினி, மா கா பா ஆனந்த் மற்றும் பிக் பாஸ் தமிழ் 2 புகழ் மஹத் ராகவேந்திரா, யாஷிகா ஆகியோர்தான் தலைவர்கள். இந்த பருவத்தின் வெற்றியாளர்கள் லோகேஷ் மற்றும் மேக்னா ஆவார்.
இந்த நிகழ்ச்சியின் இறுதிச்சுற்று போட்டிக்கு பிக் பாஸ் தமிழ் 2 புகழ் ஐஸ்வர்யா சிறப்பு விருந்தினராக வந்தார். திவ்யதர்சினியின் 20 ஆண்டு தொலைக்காட்சி பயணத்தை சிறப்புவிக்கும் விதமாக அவரை இந்த நிகழ்ச்சியின் மூலம் விருது கொடுத்து கௌரவிக்கப்பட்டது.
நிகழ்ச்சியின் சுருக்கம்
இந்த நிகழ்ச்சியில் நான்கு தலைவர்கள் இருப்பார்கள், ஒவ்வொருவருக்கும் கீழ் மூன்று ஜோடிகள். இவர்களுக்கான மதிப்பெண்களை பார்வையாளர்கள் தான் வழங்குவார்கள்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் நடன தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பி. பட்டு
பி.பட்டு (பிறப்பு: 10 திசம்பர் 1946 - இறப்பு: 12 சூலை 1995); (மலாய்: P. Patto; ஆங்கிலம்: P. Patto; சீனம்: P.帕托) மலேசிய மூத்த அரசியல்வாதியும், மனித உரிமைப் போராட்டவாதியும், பல மொழிகளில் திறன் பெற்றவரும் ஆவார். கோப்பேங் புலி (Gopeng Tiger); ஈப்போ சிறுத்தை (Ipoh Leopard) என்று அழைக்கப் பட்டவர்.
மலேசிய உள்நாட்டுக் பாதுகாப்புச் சட்டத்தின் கீழ் பி. பட்டு இருமுறை கைது செய்யப்பட்டார். முதல் முறை 1978-ஆம் ஆண்டு, கமுந்திங் சிறையில் 18 மாதங்கள் சிறைவாசம். இரண்டாவது முறை 1987-ஆம் ஆண்டு, மீண்டும் அதே கமுந்திங் சிறையில் 22 மாதங்கள் சிறைவாசம்.
வாழ்க்கைக் குறிப்பு
பேராக் பாகன் செராய் பகுதியில் 1946 டிசம்பர் 10-ஆம் தேதி ஓர் ஏழ்மையான குடும்பத்தில் பிறந்தவர். பத்து வயதாக இருக்கும் போது தந்தையார் காலமானார்.
அவருடைய தாத்தாவின் பார்வையில் வளர்ந்தார். ஆசிரியர் பயிற்சி பெற்றார். இருந்தாலும் அந்தத் தொழிலை விட்டுவிட்டு 1971-ஆம் ஆண்டு அரசியலுக்கு வந்தார். மனைவியின் பெயர் மேரி.
சீன மொழியில் பேசும் ஆற்றல்
தமிழ், சீனம், ஆங்கிலம், மலாய் மொழிகளில் நன்றாகப் பேசக் கூடியவர். ஜனநாயக செயல் கட்சியின் மூத்தத் தலைவர்களில் ஒருவராக வலம் வந்தவர்.
மலேசிய இந்தியர்களின் உரிமைகளுக்காகப் போராடியவர். சிம்மக் குரலோன் பட்டு எனும் சிறப்பையும் பெற்றவர். இவருடைய மகள் கஸ்தூரி ராணி பட்டு இப்போதைய பத்து காவான் தொகுதியின் நாடாளுமன்ற உறுப்பினர்.
தாய்மொழிப் பள்ளிகளின் உரிமைகளுக்காகப் போராடியவர்
மலேசியாவில் தமிழ், சீனம் தாய்மொழிப் பள்ளிகள் மூடப்பட வேண்டும் என்பதற்கு எதிராக மலேசிய நாடாளுமன்றத்தில் அடிக்கடி குரல் கொடுத்தவர். ஒருமுறை நாடாளுமன்றக் கூட்டத்தில் எச்சரிக்கை செய்யப் பட்டார். இன்னொரு முறை நாடாளுமன்றத்தில் இருந்து வெளியேற்றப் பட்டார்.
பி. பட்டு, மலேசிய நாடாளுமன்றத்தில், பலருக்குச் சிம்ம சொப்பனமாய் விளங்கியவர். ஈப்போ சீனிவாசகம் சகோதரர்களுக்குப் பின்னர் மக்களவையில் சொல்லின் வீரராய் வலம் வந்தவர்.
1972 அதிகாரப்பூர்வ இரகசியச் சட்டத்தின் கீழ் கைது
1978-ஆம் ஆண்டு அரச மலேசிய கப்பல்படை சுவீடன் நாட்டில் இருந்து 90 இலட்சம் ரிங்கிட்டிற்கு சுபீக்கா (Missile - Spica - M - 4 ASM) எரிபடை குண்டுகளை வாங்கியது. அதில் சில பிரச்னைகள் உள்ளன என்று குரல் கொடுத்தார். அதிகாரப்பூர்வ இரகசியச் சட்டம் 1972 (Official Secrets Act 1972); சட்டத்தின் கீழ் பட்டு கைது செய்யப் பட்டார்.
ஈப்போவில் இருக்கும் பேராக் மாநிலப் போலீஸ் தலைமையகத்தில் 18 மாதங்கள் தனிமைச் சிறை. அடுத்த 16 மாதங்களுக்குத் தைப்பிங் கமுந்திங் தடுப்பு மையத்தில் சிறைவாசம். துன் மகாதீர் பின் முகமது மலேசியாவின் பிரதமராக இருந்த காலக் கட்டத்தில் நடந்த நிகழ்ச்சி. அப்போதைக்கு அனைவரையும் ஈர்த்த செய்தி.
பட்டுவின் வாழ்க்கையில் கசப்பான வேதனைகள்
அதைப் போலவே 1987-இல் லாலாங் நடவடிக்கை (Operation Lalang) மூலமாகக் கைது செய்யப்பட்டார். அதில் பட்டு, கர்பால் சிங், லிம் குவான் எங், லாவ் டாக் கீ, வி. டேவிட் போன்றவர்கள் கைது செய்யப் பட்டனர்.
கமுந்திங் சிறையில் இரண்டு ஆண்டுகளுக்குத் தடுப்புக் காவலில் வைக்கப் பட்டனர். இரண்டாவது முறை கைது செய்யப் பட்டது பட்டுவின் வாழ்க்கையில் கசப்பான வேதனைகள்.
1974-ஆம் ஆண்டு முதன்முறையாக சுங்கை சிப்புட் தொகுதியில், அரசியல் சிங்கமான (துன்) சாமிவேலுவை எதிர்த்து நின்றார். 644 வாக்குகளில் தோல்வி கண்டார்.
கோப்பேங் சட்டமன்ற உறுப்பினர் பதவி
1982-இல் இருந்து 1986 வரையில் ஈப்போ, மெங்லெம்பு தொகுதியின் நாடாளுமன்ற உறுப்பினர். 1986-இல் இருந்து 1990 வரையில் பினாங்கு பாகான் தொகுதியின் நாடாளுமன்ற உறுப்பினர்.
1990-இல் சுங்கை சிப்புட் தொகுதியில் துன் ச. சாமிவேலுவை மீண்டும் எதிர்த்து நின்றார். 1763 வாக்குகளில் தோல்வி. பட்டுவிற்கு 12,664 வாக்குகளும் சாமிவேலுவிற்கு 14,427 வாக்குகளும் கிடைத்தன.
துன் சாமிவேலு
தேர்தல் முடிவு அறிவிக்கப்பட்ட போது பட்டுவைப் பார்த்து துன் சாமிவேலு சொன்னது:.
"நீ ஜெயித்தால் நம் இந்தியர்களுக்கு ஒரு நாடாளுமன்ற இடம் மட்டும் தான் கிடைக்கும். ஆனால் நான் தோற்றுப் போனால் ஓர் அமைச்சர் பதவியே பறிபோய்விடும். திரும்பக் கிடைக்குமா. சந்தேகம்."
நகராண்மைக் கழக ஊழியர்கள் நெருங்கிய தோழர்கள்
பேராக் வாழ் மக்களுக்கு அமரர் பட்டு நிறைய உதவிகளைச் செய்து இருக்கிறார். அங்காடிக்காரர்கள், தொழிலாளர்கள், சாலையோரச் சாப்பாட்டுக் கடைக்காரர்கள், நகராண்மைக் கழக ஊழியர்கள் போன்றவர்கள் தான் அவருக்கு நெருங்கிய தோழர்கள். பள்ளிப் பிள்ளைகளுக்கு கைச் செலவுகளுக்கு காசு கொடுக்கும் ஒரு நல்ல பழக்கமும் அவரிடம் இருந்து உள்ளது. பள்ளிப் பிள்ளைகளுக்குக் காசு கொடுப்பதில் அவருக்கு ஓர் அலாதிப் பிரியம்.
நூற்றுக்கணக்கான இந்தியர்களுக்கு வேலை வாய்ப்புகள்
ஈப்போ நகராட்சி மன்றத்தின் தலைவர்களில் ஒருவராக பதவி வகிக்கும் காலத்தில், நூற்றுக் கணக்கான இந்தியர்களுக்கு வேலை வாய்ப்புகளை வழங்கி இருக்கிறார். அவரிடம் உதவி பெற்றவர்களில் சிலர், ’பட்டு’ என்று சொன்னால் கண்கலங்கிப் போகிறார்கள்.
பல நூறு தமிழர்களுக்கு குடியுரிமைகளைப் பெற்றுத் தருவதில் பட்டு முன்னோடியாகத் திகழ்ந்து உள்ளார். பட்டுவின் அலுவலகத்தில் யார் எப்பொழுது வேண்டும் என்றாலும் போகலாம். உதவிகள் கேட்கலாம்.
சீன மொழியில் உணர்ச்சிகரமான உரைகள்
கோப்பேங் நகரின் லாவான் கூடா (Lawan Kuda) பகுதியில் உள்ள காப்பிக் கடைகளுக்கு பி. பட்டு செல்வது வழக்கம். திடீரென்று மேஜைகள் மீது ஏறி நின்று சீன மொழியில் உணர்ச்சிகரமான உரைகளை நிகழ்த்துவார்.
மனித உரிமை அத்துமீறல்கள் பற்றியும்; தாய்மொழிப் பள்ளிகளின் உரிமைகளைப் பற்றியும் ஆவேசமாகப் பேசுவார். அப்போது அவரைச் சுற்றி நிற்கும் பொது மக்கள் கைதட்டி ஆரவாரம் செய்வார்கள். அந்தக் காட்சிகள் என்றும் மறக்க முடியாதவை என்று கோப்பேங் மக்கள் இன்றும் சொல்கிறார்கள்.
ஜ.செ.க. கட்சியின் துணைப் பொதுச் செயலாளர்
பி. பட்டு அவர்கள், சில ஆண்டுகள் ஜ.செ.க. கட்சியின் துணைப் பொதுச் செயலாளராகவும்; ‘ராக்கெட்’ இதழின் ஆசிரியராகவும் சேவை செய்தார். அதன் பின்னர் 1995 ஜூலை 12-ஆம் தேதி மாரடைப்பு ஏற்பட்டு ஈப்போ பொது மருத்துவமனையில் காலமானார். அப்போது அவருக்கு வயது 45. அந்த இழப்பு அவருடைய குடும்பத்திற்கு மட்டும் அல்ல; நாட்டிற்கே பெரிய இழப்பாகும். மலேசிய இந்தியச் சமுதாயத்திற்கு மாபெரும் இழப்பாகும்.
அமரர் பட்டு ஆற்றிய அரிய சேவைகளுக்காக ஈப்போ சிலிபின் சாலைக்கு அவருடைய பெயரை வைக்கலாம் என்று பேராக் மாநிலத்தின் முன்னாள் மந்திரி பெசார் டத்தோ ஸ்ரீ முகமட் நிஜார் கருத்து தெரிவித்தார். இருப்பினும், பல்வேறு தரப்புகளில் இருந்து எதிர்ப்புகள் வந்தன. அதனால் அந்தத் திட்டம் கைவிடப்பட்டது.
பினாங்கில் பி. பட்டு சாலை
பட்டு அரசியல் சுதந்திரத்திற்காக உழைத்தவர். மனித உரிமைகளுக்காகப் போராடியவர். சமயம், இனம், மொழி கடந்த மனிதச் சம உரிமைகளின் போராட்டவாதியாகப் பயணித்தவர். அதையும் தாண்டிய நிலையில் மக்களின் தோழனாக, மக்களின் தொண்டனாகப் பற்பல நிலைகளில் பயணித்து உள்ளார்.
இளம் வயதில் மரணம்
அவரின் உடல்நலத்தில் அதிகம் அக்கறை செலுத்தவில்லை என்றும்; நீண்ட காலம் சிறை வாழ்க்கை; அதனால் அவர் 45-ஆவது இளம் வயதிலேயே இறந்து விட்டார் எனும் கருத்தும் நிலவுகிறது.
மலேசியத் தமிழர்களின் மனதில் என்றும் வாழும் தமிழ்த் தலைவர்களில் அமரர் பட்டு அவர்களும் ஒருவராவார்.
மேற்கோள்கள்
பகுப்பு:1946 பிறப்புகள் பகுப்பு:1995 இறப்புகள் பகுப்பு:மலேசியாவில் அரசியல் பகுப்பு:மலேசிய அரசியல்வாதிகள் பகுப்பு:மனித உரிமைச் செயற்பாட்டாளர்கள் பகுப்பு:மலேசியத் தமிழ் அரசியல்வாதிகள்
நாட்டுத் தகைவிலான்
நாட்டுத் தகைவிலான் (Pacific swallow) என்பது தெற்காசியாவிலும் தென் பசிபிக் தீவுகளிலும் காணப்படும் (கிருண்டோ தகிடிகா) தகைவிலா குடும்பத்தில் உள்ள ஒரு சிறிய குருவி வகைச் சிற்றினம் ஆகும். இந்த பறவை கடற்கரையோரங்களுடன் தொடர்புடையது, ஆனால் பெருகிய காடுகள் நிறைந்த மேட்டு நிலங்களிலும் காணப்படும்.
உடலமைப்பு
இந்தப் பறவை 13 செ. மீ. உடல் நீளம் வரை வளரக்கூடியது. இதன் நெற்றி செம்பழுப்பு நிறத்தில் உடலின் மேற்பகுதி பசுமை தோய்ந்த பளபளக்கும் கருப்பு நிறத்திலும், மேவாய், தொண்டை, மார்பின் மேற்பகுதி ஆகியன செம்பழுப்பு நிறத்திலும், எஞ்சிய வயிறு, வாலடி ஆகியன வெளிர் சாம்பல் நிறத்தில்ம் காணப்படும். சிறிய பிளவுப்பட்ட வால் இறகுடன் காணப்படும்.
இனப்பெருக்கம்
பசிபிக் தகைவிலான் வெப்பமண்டல தெற்கு ஆசியா மற்றும் தெற்கு பசிபிக் தீவுகளில் இனப்பெருக்கம் செய்கிறது. பசிபிக் தகைவிலான் நேர்த்தியான கோப்பை வடிவ கூட்டை உருவாக்குகிறது. அலகின் மூலம் சேகரிக்கப்பட்ட மண் துகள்களால் இக்கூடு கட்டப்படுகிறது. குன்றின் விளிம்பின் கீழ் அல்லது கட்டிடம், பாலம் அல்லது சுரங்கப்பாதை போன்ற மனிதனால் உருவாக்கப்பட்ட கட்டமைப்புகளில் இக்கூடி அமையும். கூடு மென்மையான பொருட்களை வரிசையாக அடுக்கி கட்டப்படுகிறது. கூட்டில் இரண்டு அல்லது மூன்று முட்டைகள் வரை இடும். இவை காற்றில் வேகமாகப் பறத்து, பறந்து கொண்டிருக்கும் பூச்சிகளை உண்ணவல்லது.
ஐக்கிய ஜனநாயக முன்னணி (இந்தியா)
ஐக்கிய ஜனநாயக முன்னணி (United Democratic Front-UDF) இந்தியாவின் கேரள மாநிலத்தில் செயற்பட்டு வரும் ஒரு அரசியல் கட்சிகளின் கூட்டணியாகும். 1970 களில், இந்திய தேசிய காங்கிரஸ் கட்சியின் முக்கியத் தலைவரான கே. கருணாகரனால் இக் கூட்டணி உருவாக்கப்பட்டது. கேரளாவின் மற்றொரு அரசியல் கூட்டணியான இடதுசாரி ஜனநாயக முன்னணிக்கெதிரான பலமானதொருக் கூட்டணியாக உள்ளது. கேரளாவில் இக் கூட்டணி இந்திய தேசிய காங்கிரஸ் கட்சியின் தலைமையில் இயங்கி வருகிறது.
கேரள சட்டப் பேரவைத் தேர்தல், 2011
2011 இல் நடைபெற்ற கேரள மாநில சட்டப் பேரவை தேர்தலில் ஐக்கிய ஜனநாயக முன்னணி வெற்றிபெற்று, 2016 வரை கேரள மாநிலத்தை ஆட்சி செய்தது. இத் தேர்தலில் மொத்தமுள்ள 140 தொகுதிகளில் 72 தொகுதிகளில் ஐக்கிய ஜனநாயக முன்னணிக் கூட்டணியும், 68 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. மிகக் குறைவான பெரும்பான்மை பெற்று ஐக்கிய ஜனநாயகக் கூட்டணி உம்மன் சாண்டி தலைமையில் ஆட்சி அமைத்தது.
கேரள சட்டப் பேரவைத் தேர்தல், 2016
2016 இல் நடைபெற்ற கேரள மாநில சட்டப் பேரவை தேர்தலில் மொத்தமுள்ள 140 தொகுதிகளில் 47 தொகுதிகளில் ஐக்கிய ஜனநாயக முன்னணிக் கூட்டணியும், 91 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. இடதுசாரி ஜனநாயக முன்னணி ஆட்சியைக் கைப்பற்றியது.
மேற்கோள்கள்
பகுப்பு:கேரள அரசியல் பகுப்பு:இந்திய அரசியல் கூட்டணிகள்
சயா லபஃப்
சயா லபஃப் (Shia LaBeouf, பிறப்பு: ஜூன் 11, 1986) ஒரு அமெரிக்க நாட்டு நடிகர் மற்றும் இயக்குனர் ஆவார். இவர் 1998ம் ஆண்டு தி கிறிஸ்துமஸ் பத் என்ற திரைப்படத்தின் மூலம் சினிமாத்துறைக்கு அறிமுகமானார், அதை தொடர்ந்து டிரான்ஸ்போர்மர்ஸ் போன்ற பல வெற்றி திரைப்படங்களில் நடித்துள்ளார்.
வெளி இணைப்புகள்
பகுப்பு:அமெரிக்க ஆண் திரைப்பட நடிகர்கள் பகுப்பு:1986 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்